CELEX: 32013R1212
Language: sl
Date: 2013-11-26 00:00:00
Title: Izvedbena uredba Komisije (EU) št. 1212/2013 z dne 26. novembra 2013 o uvrstitvi določenega blaga v kombinirano nomenklaturo

28.11.2013   
            
            
               SL
            
            
               Uradni list Evropske unije
            
            
               L 317/30
            
         IZVEDBENA UREDBA KOMISIJE (EU) št. 1212/2013
   z dne 26. novembra 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN v stolpcu (2) zaradi utemeljitve v stolpcu (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo. Določiti bi bilo treba, da navedeno obdobje znaša tri mesece.
            
         
               (5)
            
            
               Odbor za carinski zakonik za točko 1 iz Priloge k tej uredbi ni podal mnenja v roku, ki ga je določil njegov predsednik; ukrepi iz točke 2 Priloge k tej uredbi so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece po začetku veljavnosti te uredbe sklicevati na zavezujoče tarifne informacije, ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 26. novembra 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Oprema za merjenje srčnega utripa, sestavljena iz:
                              
                                          —
                                       
                                       
                                          senzorja srčnega utripa in brezžičnega oddajnika, ki sta vgrajena v prsni pas;
                                       
                                    
                                          —
                                       
                                       
                                          naprave za spremljanje srčnega ritma z vgrajenim brezžičnim sprejemnikom ter uro z gumbi za upravljanje in z optoelektronskim prikazovalnikom, ki se lahko nosi na zapestju;
                                       
                                    
                                          —
                                       
                                       
                                          nastavka za pritrditev naprave za spremljanje srčnega ritma na krmilo kolesa.
                                       
                                    Senzor zazna srčni utrip, podatki pa se brezžično prenesejo v napravo za spremljanje, ki izračuna srčni ritem (trenutni, maksimalni ali povprečni) in prikaže rezultat.
                              Oprema se lahko uporablja tudi kot osebna ura in štoparica.
                              
                                  (1) Glej sliko 1.
                           
                        
               
                  9031 80 38
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 3 k poglavju 90 ter besedilo oznak KN 9031, 9031 80 in 9031 80 38.
                  Senzor srčnega utripa in naprava za spremljanje srčnega ritma sta skupaj namenjena jasno opredeljeni funkciji v smislu opombe 3 k poglavju 90 v povezavi z opombo 4 k oddelku XVI, saj senzor zazna srčni utrip in pošlje signale napravi za spremljanje v obdelavo in prikaz.
                  Oprema je sestavljeni proizvod s sestavinami, uvrščenimi v poglavje 90 (merilne ali kontrolne naprave) in poglavje 91 (ure). Na podlagi pravila 3(b) se oprema uvrsti, kot bi bila iz sestavine, ki daje opremi njen bistveni značaj.
                  Glede na objektivne lastnosti opreme, tj. prevlado sestavin s funkcijo merjenja in spremljanja srčnega utripa, določajo bistvene lastnosti opreme sestavine za merjenje. Oprema ima poleg funkcije merilnega aparata pomožno funkcijo ure, saj se aparat za izvajanje meritev, ki temeljijo na času (srčni utrip na minuto), pri obdelavi meritev za določitev časovne primerjave zanaša na uro. Zato se proizvod ne more uvrstiti kot osebna ura pod tarifno številko 9102.
                  Uvrstitev pod tarifno številko 9018 kot medicinski instrument ali aparat se prav tako izključi, saj se aparat na splošno ne uporablja v medicinski poklicni praksi (glej tudi prvi odstavek pojasnjevalnih opomb harmoniziranega sistema k tarifni številki 9018).
                  Izvedba meritev glede na časovni dejavnik (določanje srčnega ritma ali utripa na minuto) ne pomeni seštevanja katerih koli enot (glej tudi točko A pojasnjevalnih opomb harmoniziranega sistema k tarifni številki 9029). Zato se izključi uvrstitev pod tarifno podštevilko 9029 10 00 kot števci vrtljajev, števci proizvodnje, taksimetri, kilometrski števci, števci korakov in podobno.
                  Določanje srčnega ritma (srčni utrip na minuto) ni določanje vrtilne ali linearne hitrosti (glej tudi točko B pojasnjevalnih opomb harmoniziranega sistema k tarifni številki 9029). Zato se izključi tudi uvrstitev pod tarifno podštevilko 9029 20 kot kazalniki hitrosti in tahometri.
                  Opremo je treba uvrstiti pod oznako KN 9031 80 38 kot drugi elektronski instrumenti, aparati in stroji za merjenje ali kontrolo, ki niso navedeni in ne zajeti na drugem mestu v poglavju 90.
               
            
                  
                              2.
                           
                           
                              Senzor srčnega utripa in brezžični oddajnik, vgrajen v prsni pas, namenjen nošnji okoli prsnega koša za zaznavanje srčnega utripa.
                              Proizvod zazna srčni utrip, podatki pa se brezžično prenesejo v napravo za spremljanje srčnega utripa, ki ob predložitvi carini ni vključena.
                              
                                  (1) Glej sliko 2.
                           
                        
               
                  9031 90 85
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k poglavju 90 ter besedilo oznak KN 9031, 9031 90 in 9031 90 85.
                  Proizvod je primeren izključno ali pretežno za uporabo z opremo za merjenje srčnega utripa pod tarifno številko 9031. Proizvod je bistvena sestavina opreme za merjenje srčnega utripa, saj ta ne more delovati brez njega.
                  Proizvod je zato treba uvrstiti pod oznako KN 9031 90 85 kot drugi deli instrumentov, aparatov in strojev za merjenje ali kontrolo, ki niso navedeni in ne zajeti na drugem mestu v poglavju 90.
               
            
         
      
                  
                     
               
               
                  
                     
               
            
         (1)  Sliki sta zgolj informativni.